# Panzer

E dütsche Kampfpanzer Leopard 2A5
Dr **Panzer**, churz für **Panzerkampfwage** oder **Panzerfarzüüg**, oder **Tank**, isch e motorisierts Milidäärfaarzüüg, wo dur Panzerig gschützt isch gege Beschuss, mäistens uf Chettene faart und vilmol bewaffnet isch. S Publikum dänggt bi dere Kategorii vo Milidäärfaarzüüg mäistens an Kampfpanzer, also an Chettifaarzüüg, wo mit eme dräibare Gschützdurm usgstattet si. Es git aber Panzerfaarzüüg in seer underschiidlige Usfüerige, under ene zum Bischbil au Radpanzer.

In dr Vergangehäit isch au im Dütsche dr Begriff *Tank* üüblig gsi, wo im änglischsproochige Ruum au hüte no verwändet wird. In de skandinavische Länder säit mä Panzerfaarzüüg *stridsvagn*, wörtlig übersetzt „Stritwage“; wo mit em Stritwage vo dr Antike assoziert isch, mindestens in Hiisicht uf en Iisatz und d Verwändig. Dr Standardpanzer vo dr israelische Armee het dr Naame vo de biblische Stritwääge, *Merkava*, überchoo.

D Panzerig bestoot mäistens us Staallegierige, zum Däil in Kombinazion mit Keramik- und Faasereverbundstoffschichte. D Panzer faare hüte mäistens mit Dieselmotor, zum Däil au mit Gasturbine, wo s im Panzer in Kombinazion mit em Rad- oder Chettilaufwärk möglig mache in fast alle Gländ füürsizchoo.

Die charakteristische Äigeschafte vom ene Panzerfaarzüüg si si hoochi Bewegligkäit im Gländ, dr Panzerschutz und je noch em Iisatzberiich groossi Füürchraft. Zwüsche dene Äigeschafte müesse d Konstruktöör vom ene Panzermodäll e Kompromiss finde. Under Umständ si en umfangriichi Sensorik zur Ufkläärig oder sustigi technischi Vorrichdige vo Bedütig.

Panzerschdroß bei dr Panzerkasern en Beeblenga
Schwümmpanzer si Amfibiefaarzüüg, wo s Spektrum von ene vo liichte Ufklärigs- und Schützepanzer bis aane zu Kampfpanzer goot.

## Litratuur

* Werner Oswald: *Kraftfahrzeuge und Panzer der Reichswehr, Wehrmacht und Bundeswehr*, Motorbuch Verlag Stuttgart, ISBN 3-87943-850-1.
* Kenneth Macksey & John Batchelor: *Die Geschichte der Panzerkampfwagen*, Wilhelm Heyne Verlag München, ISBN 3-453-52081-5.
* Wolfgang Fleischer: *Deutsche Panzer 1935 – 1945*, Podzun-Pallas Verlag, ISBN 3-7909-0555-0.
* Christopher F. Foss: *Die Panzer des Zweiten Weltkrieges*, Das Nachschlagewerk, Podzun-Pallas Verlag, ISBN 3-7909-0345-0.
* David Miller & Christopher F. Foss: *Moderne Gefechtswaffen. Technik, Taktik und Einsatz.*, Motorbuch Verlag Stuttgart, ISBN 3-613-01925-6.
* Roger Ford: *Panzer – Von 1916 bis Heute*, Karl Müller Verlag, ISBN 3-86070-676-4.
* C. F. Foss, J. F. Milsom, J. S. Weeks, G. Tillotson, R. M. Ogorkiewicz: *Panzer und andere Kampffahrzeuge von 1916 bis heute*, Buch und Zeit Verlagsges. Köln, Sonderusgoob.
* Peter Schwarzmann: "Panzerketten – Die Gleisketten der deutschen Kettenfahrzeuge des Zweiten Weltkriegs", Brandenburgisches Verlagshaus, ISBN 978-3-943883-00-8.
* Eric Grove: *II. Weltkrieg – Panzer*, Verlag Wehr & Wissen, Bonn 1976, ISBN 3-8033-0250-1.
* F.M. von Senger und Etterlin: *Die deutschen Panzer 1926 – 45*, Bernard & Graefe Verlag, ISBN 3-7637-5988-3.
* Walther K. Nehring: *Die Geschichte der deutschen Panzerwaffe 1916 – 1945*, Motorbuch Verlag Stuttgart, ISBN 3-87943-320-8.
* Armin Halle, Carlo Demand: *Panzer – Illustrierte Geschichte der Kampfwagen*, Scherz Verlag.
* Heinz Guderian: *Achtung – Panzer!*, Cassell PLC, Ängland.
* Chris Bishop: *Kriegsgeschichte WK II – Schlachtpläne des Panzerkrieges*, Brandenburgisches Verlagshaus 2010, ISBN 978-3-941557-05-5.
* Thomas Müller: *Chronik der Militärfahrzeuge – Deutsche Panzer*, Brandenburgisches Verlagshaus 2010, ISBN 978-3-941557-72-7.
* Gerhard Siem: *Chronik der Militärfahrzeuge – Schwere Panzer*, Brandenburgisches Verlagshaus 2010, ISBN 978-3-941557-09-3.

## Weblingg

 **Commons: Panzer** – Sammlig vo Multimediadateie
## Fuessnote

|  |  |
| --- | --- |
|  | Dä Artikel basiert uff ere fräie Übersetzig vum Artikel „Panzer“ vu de dütsche Wikipedia. E Liste vu de Autore un Versione isch do z finde. |